NaiveNeuron/SloPal huggingface dataset:
Blanár, Juraj, podpredseda NR SR (2021-11-09):
Pekné dopoludnie, vážené panie poslankyne, páni poslanci, otváram dvanásty rokovací deň 48. schôdze Národnej rady Slovenskej republiky. Všetkým, ktorí si vypli svoje mobilné telefóny, chcem poďakovať, aby sme mohli nerušene pokračovať v rokovaní. O ospravedlnenie neúčasti na dnešnom rokovacom dni 48. schôdze Národnej rady Slovenskej republiky požiadali o ospravedlnenie títo páni poslanci: Boris Susko, Tomáš Šudík a pani poslankyňa Miriam Šuteková. Z dôvodu práceneschopnosti Ján Ferenčák. Toľko z povinných informácií, ktoré je potrebné, aby odzneli na začiatku. Vážené panie poslankyne, páni poslanci, rovnako chcem poďakovať všetkým tým, ktorí zaregistrovali, že od dnes máme opatrenia trošku sprísnené a že je potrebné sa vybaviť ochranným respirátorom na rokovaní. Ak ho niekto nemá k dispozícii, tak mám informáciu od pána kancelára, že si ho môže vyzdvihnúť tu hneď pri prezentácii, takže dávam všetkým možnosť, aby tak urobili, ktorí ešte to nemajú. (Krátka pauza.) Takže budeme pokračovať v prerušenej rozprave v druhom čítaní o návrhu skupiny poslancov na vydanie zákona o pomoci tehotným ženám, tlač 665. Prosím pani navrhovateľku Annu Záborskú, aby zaujala miesto pre navrhovateľku a pána spravodajcu Petra Cmoreja ako spravodajcu, nech zaujme svoje miesto rovnako. Budeme pokračovať v rozprave. Teraz udeľujem slovo pani poslankyni Jane Bittó Cigánikovej, ktorá sa do rozpravy prihlásila za klub SaS, ako poverená za klub SaS a po nej sa pripraví pán poslanec Marek Šefčík. Nech sa páči, pani poslankyňa, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona o pomoci tehotným ženám , tlač 665)
Figeľ, Ján, podpredseda NR SR (2014-11-26):
S ďalším vystúpením, nech sa páči, Milan Mojš. (Reakcia z pléna.) Áno, je to už, áno, ústna časť rozpravy, nech sa páči. Kto sa hlási do ústnej časti rozpravy? Tak predsa len Milan Mojš. Uzatváram ďalšie možnosti. Nech sa páči, máte slovo.
B. Bugár, podpredseda NR SR: (2001-10-17):
Pristúpime k hlasovaniu o návrhu uznesenia. Prosím pána spravo-dajcu, aby... (Reakcia z pléna.) Netreba ešte raz prečítať. Výborne. Nech sa páči, prezentujme sa a hlasujme o návrhu uznesenia tak, ako to prečítal pán spravodajca. (Hlasovanie.) Prítomných je 99 poslancov, za 96, nehlasovali 3. Konštatujem, že navrhnuté uznesenie sme schválili. Pristúpime k rokovaniu o návrhu na schválenie utvorenia poslaneckého klubu – Klub poslancov Národnej rady Slovenskej republiky za Slovenskú národnú stranu . Návrh ste dostali ako tlač 1203. Dávam slovo poslancovi Miroslavovi Kotianovi a prosím ho, aby návrh odôvodnil.
Zmajkovičová, Renáta, podpredsedníčka NR SR (2013-12-18):
V rozprave vystúpi pán poslanec Viskupič, nech sa páči máte slovo.
Grečková, Lea, poslankyňa NR SR (2015-05-06):
Pán predseda, dajte, prosím, hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výborom: ústavnoprávnemu výboru, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Jurinová, Erika, podpredsedníčka NR SR (2014-11-09):
Pán poslanec Kaník v miestnosti nie je. Pán poslanec... Pardon. Nech sa páči, máte slovo.
J. Vaľová, poslankyňa: (2007-06-27):
Takisto tu mám poďakovanie od Americkej komory. Tak ja to už asi dám nakopírovať, aby sa to neopakovalo, aby sme si to všetci mohli prečítať. Ďakujem, ja iba toľko.
Svrček, Miloš, poslanec NR SR (2023-05-09):
Ďakujem pekne za slovo. Ja chcem aj určite poďakovať pánovi predsedovi finančného výboru, že prichádza s týmto pozmeňujúcim návrhom. Ja som mal tiež viackrát aj komunikáciu s ministerstvom financií a presne viem, že aj táto otázka sa riešila, čiže ja určite podporím tento návrh, aj náš poslanecký klub. Taktiež chcem prízvukovať, že táto poslanecká iniciatíva, tento návrh celkový tohto zákona zabezpečuje aj to, že Ministerstvo financií Slovenskej republiky bude môcť vykonávať štátny dozor nad dodržiavaním podmienok poskytovania štátnej prémie aj u právneho nástupcu stavebnej sporiteľne alebo kupujúceho podniku stavebnej sporiteľne, ktorý nie je tou stavebnou sporiteľňou. Čiže ja som aj zabudol povedať v rámci otvorenej rozpravy, že sú tu zabezpečované ďalšie právne postupy, takže ja si myslím, že táto úprava je celkom správna, efektívna a ďakujem aj za predloženie tohto pozmeňujúceho návrhu. Pán predseda výboru, ako som už povedal, my to určite podporíme. Ďakujem.
Paška, Pavol, predseda NR SR (2013-06-27):
Dámy a páni, poprosím vás, počúvajme sa.
Grendel, Gábor, podpredseda NR SR (2021-06-17):
Panie poslankyne, páni poslanci, budeme pokračovať v prerušenej schôdzi druhým pokusom o schválenie programu 32. schôdze Národnej rady ako celku . Procedurálny návrh, pán poslanec Podmanický.
Laššáková, Jana, podpredsedníčka NR SR (2014-02-06):
Panie poslankyne, páni poslanci, budeme pokračovať... (Ruch v sále.) Poprosím vás o pokoj v rokovacej sále. Budeme teda pokračovať podľa schváleného programu rokovaním o Zameraní zahraničnej a európskej politiky Slovenskej republiky na rok 2014 . Poprosím vás, pán minister, zaujmite svoje miesto. Pán poslanec Blanár ako spravodajca, poprosím vás, zaujmite svoje miesto. Na vystúpenie pani poslankyne Vášáryovej s faktickými poznámkami boli prihlásení traja páni poslanci, pán poslanec Blaha, Štefanec a Blanár. (Ruch v sále.) Páni poslanci, poprosím vás, je tu naozaj hluk, kto nemá záujem sa venovať tejto otázke, nech opustí rokovaciu sálu. Pán poslanec Blaha, nech sa páči.
Kaliňák, Robert, podpredseda vlády a minister vnútra SR (2013-10-25):
Tak môžeme...
M. Číž, podpredseda NR SR: (2009-06-18):
Ale, pán kolega Miššík, no áno, pre mňa naozaj názor občanov znamená veľmi veľa. Na tej spoločnej škole sme sa učili, to je vláda ľudu, tá demokracia. Najprv musím občana presvedčiť a potom môžem mu vnútiť nejaké riešenia a ten opačný postup sa, bohužiaľ, stával v predchádzajúcom období a s tým sme mali problémy. Takže, naozaj si vážim to, že občan je tu a jeho názor, čo si myslí. Kým ho nepresvedčím, tak jednoducho musím hľadať také riešenie, aby sme našli nejaký rozumný kompromis medzi, povedzme, odborným názorom alebo medzi politickým názorom a občianskym názorom. Pán Lipšic, naozaj, je úplne jedno, kto sa zaslúži o to, že sa znižuje kriminalita. Cieľom toho môjho konštatovania bolo jediné, že jednoducho dôvod pre mimoriadne inštitúty výrazne klesá. To znamená, že skôr či neskôr, bez ohľadu na súčasný pohľad na Špecializovaný súd alebo predtým ešte na osobitný súd, že teda v danom prípade už tá atmosféra, v ktorej vznikal, sa výrazne oslabila. Je dramaticky iná a ak aj súhlasím s tým, že potrebujeme ešte kontinuitu a že potrebujeme na prechodné obdobie minimálne diskusiu na túto tému a ešte dotiahnuť ten inštitút, ktorý je už zriadený, na ktorý sme vynaložili, mimochodom, veľa peňazí a ktorý má istú rovinu nezvratnosti v tom krátkom čase, v ktorom funguje. Predsa, aby jednoducho vlády prišli a rušili inštitúty, to je  nezodpovedné. Preto nejdeme do veľkých reforiem vo verejnej správe a podobne, lebo jednoducho už to tu raz je. A náklady na rekonštrukciu sú málo efektívne a veľké. To sú predsa známe veci. Takže k tomu, pán poslanec Bugár, no netreba tu Slovenskú národnú stranu nejako demolizovať nejakým spôsobom. Pán Paška, sme spolu diskutovali, si jednoducho myslí, že je to jeden orgán. To znamená, že... (Vystúpenie prerušené časomierou.)
Pellegrini, Peter, predseda NR SR (2024-02-08):
Pani poslankyňa Bittó Cigániková.
P. Paška, predseda NR SR: (2008-10-23):
V prvom čítaní teraz bude pani poslankyňa Košútová uvádzať hlasovanie o vládnom návrhu zákona, ktorým sa mení a dopĺňa zákon č. 193/2005 Z. z. o rastlinolekárskej starostlivosti v znení zákona č. 295/2007 Z. z., je to tlač 769.
Hellebrandt, Tomáš, poslanec NR SR (2024-01-09):
Ďakujem, pán predsedajúci, za slovo a vďaka, Iren, za tvoj prejav, ktorý je veľmi dôležitý a v ktorom emócia bola úplne na mieste. Nadviažem na kolegu Buža. My sa tu sústredíme na politické pozadie týchto zmien, spomíname mená ako Gašpar, Kováčik, Para a ďalší, pre ktorých je tento zákon napísaný. Ty si nasvietila tú odvrátenú stranu mince a na konkrétnych príkladoch si ukázala, aké devastačné dôsledky bude mať tento zákon pre ľudí, ktorých mená my nepoznáme, ktorí nie sú naši ľudia, ktorí nemajú konexie na najvyšších miestach. Naopak, sú často tí najslabší v našej spoločnosti, vylučovaní, ostrakizovaní aj v rámci práva, kde sa často nemôžu domôcť spravodlivosti. Som rád, že si čítala konkrétne príklady z praxe a myslím, že to bolo úplne na mieste, lebo plasticky ukázali, akým skrivodlivostiam tu v minulosti za vlád SMER-u dochádzalo. Reakcia pána podpredsedu Danka je symptomatická pre ľudí zodpovedných za tento stav. Tí ľudia mi pripomínajú tie opičky, ktoré nechcú počuť, nechcú vidieť a už vôbec sa nechcú vyjadriť. Sú to zbabelci. Takže ďakujem, Iren, za tvoj prejav, dotkol sa ma možno najviac ako akýkoľvek prejav doteraz a dúfam, že ťa reakcia pána Danka iba povzbudí, aby si v tom pokračovala. Ďakujem. (Potlesk.)
P. Paška, predseda NR SR: (2008-06-17):
Pán predseda nechce pravdepodobne reagovať. Takže vyhlasujem rozpravu za skončenú. Pán podpredseda vlády nechce sa vyjadriť. Vy, pani spravodajkyňa, chcete sa vyjadriť? Ďakujem. Prerušujem rokovanie o tomto bode programu. Teraz budeme v druhom a treťom čítaní rokovať o návrhu na vyslovenie súhlasu Národnej rady Slovenskej republiky s Dohodou medzi Slovenskou republikou a Organizáciou Spojených národov o výkone trestov uložených Medzinárodným trestným tribunálom pre bývalú Juhosláviu . Je to tlač 602. Pán podpredseda vlády, nech sa páči. Š. Harabin, podpredseda vlády a minister spravodlivosti SR: Vážený pán predseda Národnej rady Slovenskej republiky, ďakujem za slovo. Vážené panie poslankyne, vážení páni poslanci, v roku 2004 prijala Slovenská republika návrh Medzinárodného trestného tribunálu pre bývalú Juhosláviu na uzavretie Dohody medzi Slovenskou republikou a Organizáciou Spojených národov o výkone trestov uložených týmto tribunálom. Expertné rokovania o návrhu textu dohody boli ukončené v auguste 2007. Dohoda predstavuje v medzinárodnej zmluvnej praxi Slovenskej republiky prvý zmluvný nástroj, ktorý upravuje otázky výkonu trestov odňatia slobody niektorého z medzinárodných tribunálov na území Slovenskej republiky a je vyjadrením aktívneho zapojenia sa Slovenskej republiky do osobitnej formy spolupráce v rámci Organizácie Spojených národov. Dohoda upravuje postupy potrebné na prevzatie osôb odsúdených týmto tribunálom na výkon trestu odňatia slobody na území Slovenskej republiky, ako aj podmienky výkonu týchto trestov, podmienky podmienečného prepustenia v minulosti a ďalších otázok súvisiacich s výkonom trestov na území Slovenskej republiky. Náklady spojené s výkonom trestov uložených na území Slovenskej republiky budú hradené z rozpočtu Generálneho riaditeľstva Zboru väzenskej a justičnej stráže v rámci schválených limitov výdavkov rozpočtovej kapitoly na príslušný rozpočtový rok. Tribunál bude hradiť ostatné náklady týkajúce sa prekladu relevantných písomností do slovenského jazyka a náklady na prevoz odsúdenej osoby do a zo Slovenskej republiky. Ak by náklady na výkon trestu Slovenskej republiky narástli do výšky, s ohľadom na ktorú nebude ďalší výkon trestu možný, je daný dôvod na ukončenie výkonu trestu v zmysle špecifických ustanovení dohody (konkrétne čl. 11). Navrhovaná dohoda je podľa čl. 7 ods. 4 ústavy prezidentskou medzinárodnou zmluvou, na vykonanie ktorej je potrebný zákon, ktorá si pred ratifikáciou prezidentom vyžaduje podľa čl. 86 písm. d) ústavy súhlas Národnej rady Slovenskej republiky. Vláda Slovenskej republiky vyjadrila súhlas s uzavretím dohody uznesením č. 108 z 20. februára 2008. Za Slovenskú republiku som dohodu podpísal 7. apríla 2008 v Haagu. Ďakujem za slovo.
Hrnčiar, Andrej, podpredseda NR SR (2018-11-21):
Pán poslanec Kollár.
Pellegrini, Peter, predseda NR SR (2024-02-27):
Prezentujme sa a hlasujme o návrhu postúpiť tento návrh zákona do druhého čítania. (Hlasovanie.) Prítomných 142 poslancov, za 57, proti 1, 82 sa zdržalo, 2 nehlasovali. Konštatujem, že sme tento návrh neschválili . Pani poslankyňa Plaváková, poprosím vás, aby ste uviedli hlasovanie o bode 76 programu. Je to prvé čítanie o návrhu poslankýň Holečkovej a Turčanovej na vydanie zákona, ktorým sa dopĺňa Trestný zákon, tlač 150. Nech sa páči. (Hlasovanie v prvom čítaní o návrhu poslankýň Národnej rady Slovenskej republiky Martiny Holečkovej a Andrey Turčanovej na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 150.)
Blaha, Ľuboš, poslanec NR SR (2019-05-15):
Pán predsedajúci, dajte, prosím, hlasovať o tom, že Národná rada berie predloženú správu na vedomie.
Danko, Andrej, podpredseda NR SR (2023-11-16):
S reakciou na faktické pán poslanec Matovič.
Burian, Jozef, poslanec NR SR (2016-11-28):
Ďakujem veľmi pekne, pán predseda. A veľmi krátko, myslím, že prečo došlo k tým, by som povedal, upresneniam technických a kvality služieb, bol hlavne problém toho, že aby sa práve predišlo k tomu zneužívaniu a práve preto si myslím, že ak v dedine, ktorá má 100 ľudí, ľudí, ktorí majú po 62 rokov a vzniknú dva stacionáre, asi v tom neni asi niečo v poriadku. Asi neni niečo v poriadku, keď niekto si otvorí 20 stacionárov alebo 30, a to bol ten dôsledok toho, ktorý dnes hovoríme, keď sa majú tieto služby poskytovať tak, ako káže zákon alebo ako chceme, aby boli poskytované, aby to nebola jednoduchá transformácia nejakých klubov seniorov alebo klubov dôchodcov na denné stacionáre a mať z toho určitým spôsobom profitabilnú časť, tak práve preto sa prišlo v prvom kole, keďže sa nešlo do financovania, čomu rozumiem, lebo to financovanie by malo byť ako systémové, a tak práve preto sa aspoň, dá sa povedať, pritvrdili podmienky na to, aby do budúcna bola ľahšia kontrola, lepšie dodržiavanie podmienok a už pri odsúhlasovaní takýchto zariadení denných stacionárov bolo jasné, kto na to má a kto nemá. Ďakujem.
Jurinová, Erika, podpredsedníčka NR SR (2012-10-23):
Pán poslanec Duchoň.
Pellegrini, Peter, predseda NR SR (2015-05-20):
Prezentujme sa a hlasujme o tom, že prerokujeme tento návrh zákona v druhom čítaní. (Hlasovanie.) Prítomných 133 poslancov, za hlasovalo 39, proti boli 2, zdržali sa 92 poslanci. Tento návrh sme neschválili. Poprosím teraz pána poslanca Kadúca, aby uviedol hlasovanie v prvom čítaní o návrhu poslanca Hraška na vydanie zákona, ktorým sa mení a dopĺňa Občiansky zákonník, tlač 1475, bod 39 schváleného programu. Nech sa páči, pán spravodajca, uveďte hlasovanie. (Hlasovanie o návrhu poslanca Národnej rady Slovenskej republiky Igora Hraška na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov , tlač 1475.)
Mezenská, Helena, poslankyňa NR SR (2014-02-13):
Vážená pani predsedajúca, vážení prítomní poslanci, normálnemu človeku je ťažké, smutné, smutne žiť na Slovensku. Je smutné žiť v krajine, kde nútime normálnych ľudí žiť v kolotoči stále neustávajúcich podvodov a dokonalých zohraných klamstiev na najvyšších politických úrovniach. Je smutné žiť v zakliatej krajine, kde tí, čo sa bez zábran a ostychu do čela jej riadenia hrnú, keď sa napokon chopia moci, vedome klamú a kradnú. Je smutné žiť v krajine, kde aj keď tých, čo zo zrád usvedčia, nemajú ani toľko cti a ľudskej dôstojnosti, aby boli schopní si vinu priznať a priznané zlyhanie a páchané škody aj tak, ako sa na slušných ľudí patrí, napraviť. Je naozaj smutné a smutne normálnemu človeku žiť v krajne, kde sa korupcia stala štandardnou parlamentnou normou, normou výkonnej moci spoločensky už legitimizovanou a pomaly aj uznanou a prehliadanou pracovnou metódou. Normálnemu človeku je naozaj smutne žiť v krajine, kde nie ju chuť ani prejavená ochota z najvyšších miest verejný život sfunkčniť a očistiť k praktickému úžitku a ku prospechu všetkým ľuďom. Je naozaj ťažké žiť v krajine nevýhodných, predražených a pre ľudí neprospešných verejných zmlúv, ktoré občania a ani im oddaní poslanci nemôžu ovplyvniť. Je naozaj smutné žiť v krajine, kde tí, čo usvedčujú vládnych papalášov a rovnako ich kritizujú, nie sú pripravení národ zjednotiť a ani predložiť náhradné alternatívy alebo návrhy. Je naozaj hanba žiť v krajine, kde premiér predstieravo a falošne volá po spolupráci, keď v skutočnosti dialóg a diskusiu odmieta. Je naozaj hanba žiť v krajne, kde namiesto priznania si viny a zodpovednosti, tí, čo zlyhali, ukazujú prstom na iných. Je smutné žiť v krajine, kde premiér vyzýva ku skutočnému hodnotovému súboju, pred ktorým sám zbabelo zuteká hneď na jeho začiatku. Je naozaj smutné žiť normálnemu človeku v krajine, kde tí, čo sú pri moci, bez viny a výčitiek bezbreho kradnú a tak stále viac ožobračujú a zbedačujú svoj vlastný národ. Zabudli pri svojom, zabudli na to, že pri svojom nástupe mu dali sľub oddanosti a vernosti, ktorý dnes lacno zahodili za hlavu. Je naozaj smutné žiť v krajine, kde 70 % ľudí zápasí o každý cent na chlieb a základné životné potreby a pritom sociálni ministri sa vyvážajú na honosných limuzínach a zabávajú sa na jachtách. Normálnemu človeku je naozaj smutné žiť v krajine, kde napriek prepadajúcej sa úrovni života sú mnohí ľudia politickým marketingom klamaní natoľko rafinovane a prefíkane, že zradnej a dobre maskovanej vláde sami uveria. Je smutné, že tí, čo to všetko spôsobujú a čo bezohľadne zneužívajú svoju moc, parazitujú tak na nevedomosti a neinformovanosti ľudí, to nevedia ani dnes zastaviť. Ďakujem.
Lipšic, Daniel, poslanec NR SR (2014-06-04):
Pán predseda, chcem sa vyjadriť k hlasovaniu, pretože pani poslankyňa Vitteková namietla dva moje pozmeňujúce návrhy. O tom prvom sa dá polemizovať. Ten druhý nebol v konflikte s návrhom pána poslanca Kaníka. Si to pozrite, išlo o jednorazové previerky súčasných sudcov, čl. 154 d) ústavy. O tom sme u pána Kaníka nehlasovali, môj návrh bol prvý. Nesúvisel priamo s bodom 1. To ste mohli neschváliť, jasné. Považujem to za úplne flagrantné porušenie rokovacieho poriadku.
Číž, Miroslav, podpredseda NR SR (2014-12-12):
Slovo má pán kolega Brocka.
Figeľ, Ján, podpredseda NR SR (2013-03-27):
Ďakujem pekne, pán predseda. Vzhľadom na rozpravu, v ktorej neodzneli žiadne ani procedurálne, ani pozmeňovacie návrhy, odporúčam, aby sa Národná rada podľa rokovacieho poriadku uzniesla na tom, že prerokuje tento návrh v druhom čítaní. Prosím, dajte o tomto návrhu hlasovať.
Zmajkovičová, Renáta, podpredsedníčka NR SR (2012-05-09):
S reakciou štyria poslanci. Uzatváram možnosť faktických poznámok. Nech sa páči, pán poslanec Kaník
Grausová, Natália, poslankyňa NR SR (2017-05-12):
Ďakujem veľmi pekne pánu poslancovi Paškovi za tento smelý a odborný teda prejav. A dovoľte mi ešte, aby som zacitovala z knihy Margity Figuli jednu vec, ktorú napísala teda v jednej zo svojich kníh, a to je toto: „Len zveri je jedno, komu patrí hora, v ktorej prebýva.“ Ďakujem.
Kamenický, Ladislav, poslanec NR SR (2012-10-19):
Odporúčam, aby Národná rada Slovenskej republiky sa uzniesla podľa § 73 ods. 3 písm. c) rokovacieho poriadku na tom, že prerokujeme návrh v druhom čítaní. Pán predseda, dajte, prosím, hlasovať.
Danko, Andrej, predseda NR SR (2018-09-18):
Ďakujem. Vyhlasujem všeobecnú rozpravu za skončenú. Chce sa vyjadriť pán navrhovateľ? Nech sa páči.
K. Tóthová, poslankyňa: (2004-12-07):
A ďalej, ja si myslím, že otázka tej budovy, to nie je len kopa tehál, ako ste sa asi vy vyjadrili, ale má to pre slovenský národ určitý symbol.
Gašpar, Tibor, podpredseda NR SR (2024-09-11):
Ďakujem navrhovateľovi. Chce sa k rozprave vyjadriť spravodajca? Nie. Prerušujem rokovanie o tomto bode programu a vyhlasujem päťminútovú hygienický prestávku. Hlasovanie bude o sedemnástej hodine, ale vyhlasujem teraz päťminútovú hygienickú prestávku. (Prestávka.)
Glváč, Martin, podpredseda NR SR (2018-12-06):
Ďakujem. Pán poslanec chce doplňujúcu otázku, nech sa páči.
Ďuriš Nicholsonová, Lucia, podpredsedníčka NR SR (2019-01-31):
Päť faktických poznámok na vaše vystúpenie, pani poslankyňa. Končím možnosť prihlásiť sa. Pán poslanec Mazurek.
E. Angyalová, poslankyňa: (2004-09-09):
Tento návrh zákona preto rieši možnosť dobrovoľne sa odhlásiť z úradu práce. V podstate hneď vzápätí po tom, čo sa uchádzač nahlásil. A následne umožňuje v prípade, žeby predčasný dôchodok nebol priznaný, opäť sa prihlásiť do evidencie úradu práce a normálne ďalej fungovať v systémoch, ktoré u nás bežia, bez sankcie 6 mesiacov, ktorá v štandardnej situácii nastupuje, keďže ide o dobrovoľné vyhlásenie sa z evidencie úradu práce. Vážení kolegovia, prosím vás o podporu tohto návrhu. Ďakujem pekne.
Grendel, Gábor, podpredseda NR SR (2022-03-17):
Pán poslanec Benčík.
Mizík, Stanislav, poslanec NR SR (2021-10-20):
Ďakujem za slovo. No, pán Gyimesi, ale vy môžete za to, aký ste vy. Slovo... slovné spojenie piata kolóna vám nič nehovorí? A pán Pollák išiel preč, ale ďakujem mu za kompliment.
Taraba, Tomáš, poslanec NR SR (2022-11-15):
Keď si to zopakujeme, tak celý ten migračný proces prebieha dnes tak. Príde ktokoľvek povedzme z Afriky, musí povedať, že je zo Sýrie. Keď povie, že je zo Sýrie, nemá žiadne doklady, nemá nič, len povie nejakého, čo ide s ním, že áno, my sme so Sýrie. Prídu, keďže Hamran s Mikulcom nestrážia južné hranice slovenské, tak prídu poväčšine z tej južnej balkánskej cesty. V momente, keďže my ich nezachytíme na juhu, oni vstúpia na naše územie a už ich nevieme nikdy zo slovenského územia dať preč. Následne sa pokúšajú ísť do Čiech, pokúšajú sa ísť do Rakúska, postupne sa tlačia do Poľska. Takže Poliaci, očakávam, každú chvíľu, zavrú hranice nám tiež. A keďže oni si svoje hranice strážia, tak tí ľudia zostanú tu a my ich už nevieme vrátiť Maďarom. A miesto toho, aby sa toto riešilo, že sa dala armáda na juh Slovenska, na hranice, ale nie kvôli, kvôli Maďarom, ale kvôli tým, ktorí sa tvária, že sú imigranti, a povedia, že sú len zo Sýrie, to je jediná veta, ktorú potrebujú povedať. Tak miesto toho, aby sme my robili toto, tak jednoducho dnes Hamran hovorí, že treba nájsť celoeurópske riešenie, prosím vás pekne, takže my máme byť obetný baránok. My máme mať čierneho Petra, tu sa to má celé kumulovať. Tu majú všetci zostávať, kým sa nájde nejaké celoeurópske riešenie, ktoré už sa nenašlo pätnásť rokov. A ja sa vôbec nedivím Orbánovi, že už tak nestráži ani on tie hranice ako niekedy, pretože bol, bol zlý vtedy, keď bola najväčšia vlna imigračná, tak každý si obtieral ústa o Maďarsko, o Orbána, že čo si to tam dovoľuje, aké tam ploty postaval. Toto je jediná cesta. Ale nie to, aby sme my dovtedy, kým sa nájde to celoeurópske riešenie, boli tí, ktorí tu budeme všetko musieť kumulovať. Takže ja vyzývam aj touto cestou, Mikulec sa mal sám už zobrať a odísť. A keďže to neurobí, tento parlament ho musí odvolať, a preto aj SaS-ka by sa mala prestať schovávať a prísť zahlasovať.
Paška, Pavol, predseda NR SR (2013-11-26):
Pán poslanec Zajac.
Nedoba, Jakub, poslanec NR SR (2019-10-28):
Radšej počkajme. (Prerušenie vystúpenia predsedajúcim.)
J. Vaľová, poslankyňa: (2007-10-29):
Čo sa týka môjho trestného oznámenia. Vy viete, pani poslankyňa Sárközyová, že to bola len snaha opozičných poslancov odpútať pozornosť od podstaty problému. A to je to, že je potrebné otvoriť 2. pilier, aby skupiny občanov, ľudí, ktorí teda si nikdy nenasporia, ktorí majú nad 50 rokov, mohli z neho vystúpiť. Takže na to bolo to trestné oznámenie. Ale dôležitý je pre mňa obsah mojej informácie. A ja chcem povedať, že nezverejnila som ani rodné číslo, ani krstné meno. Ja som povedala len priezviská. A pani poslankyňa Sárközyová môže sedieť aj v maďarskom parlamente, pretože som neuviedla ani meno, ani bydlisko, ale zaujímavé je, že všetci poslanci, trafená hus zagága, okamžite na druhý deň dali na mňa trestné oznámenia a priznali sa, že v tom pilieri nie sú. Čiže ja hovorím, že priezviská ešte neznamenajú, že sú to vlastne osobné údaje. Takže všetci ste sa k tomu priznali. A verejne známe bolo aj to, že pani poslankyňa Radičová tam nie je. Čiže to boli verejne dostupné informácie. Takisto by som chcela povedať, že potom sa vyjadrím k MOP-ke, ktorá poslala správu, a k ostatným veciam, ktoré ste povedali vo svojej spravodajskej správe. A asi by som chcela len toľko povedať, myslím si, že je namieste, aby sme pokračovali v rokovaní... (Vystúpenie prerušené časomierou.)
A. Belousovová, podpredsedníčka NR SR: (2008-12-03):
(Prestávka). (Po prestávke.)
Viskupič, Marián, poslanec NR SR (2023-02-09):
Ďakujem pekne za slovo. Vážený pán predsedajúci, kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet a takisto Ústavnoprávny výbor Národnej rady Slovenskej republiky. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona. Ďakujem pekne.
A. Belousovová, podpredsedníčka NR SR: (2007-09-18):
Nech sa páči, pán poslanec, máte slovo.
Kočiš, Eduard, poslanec NR SR (2020-11-12):
Ďakujem pekne za slovo, pán predsedajúci. Pán kolega Mazurek, chcem sa ti veľmi pekne poďakovať za tvoj prejav, ktorým si jasne poukázal na problémy tohto celoplošného testovania v prvom a v druhom kole. Nielenže testovali ľudia, ktorí na to nemajú absolútne, ale absolútne žiadnu kvalifikáciu, a facebookovým dohľadávaním si viete nájsť naozaj nie desiatky, ale stovky ľudí, ktorí bez zdravotníckeho vzdelania, bez zdravotníckej praxe vykonávali tieto testy a verejne sa tým, verejne sa k tomu hlásili, verejne sa tým chválili. Čiže je sa chcem len opýtať, aký význam malo toto testovanie, ak ho mohol vykonávať jednoducho študent, upratovačka, elektromechanik, automechanik, mäsiar, ktokoľvek? Budeme sa tu chváliť, že sme vykonali 3,6 mil. testov. Ale ja sa chcem spýtať, koľko z týchto 3,6 mil. testovaných ľudí prišlo na tento test dobrovoľne, bez nejakého nátlaku či už zo strany vlády, zo strany zamestnávateľa alebo zo strany nejakého blízkeho okolia? Toto číslo by bolo relevantné zistiť a toto číslo by nám dalo reálny obraz, ako sme na tom boli. Prvé kolo testovania, zistili sme, že sme mali necelé percento. Druhé kolo testovania 0,7 %. Testovali sme testami, ktoré na to vôbec nie sú vhodné, a dávať za príklad to, že z nás Slovenskej republiky si berie príklad anglický Liverpool, tak tu si dovolím polemizovať, nakoľko v Liverpoole sa testuje troma druhmi testov: PCR testami, antigénovými testami a krvnými testami. A jednoducho testovanie týmto antigénovým testom nemá v celoplošnom meraní žiaden zmysel, žiaden význam. A naozaj chcel by som apelovať na vládu Igora Matoviča a na všetkých vládnych poslancov, keď ste si už zriadili konzílium odborníkov, tak ho počúvajte. Ďakujem pekne.
Suja, Miroslav, poslanec NR SR (2020-12-09):
Pán predsedajúci, ja navrhujem, aby sme si teraz hneď stiahli z platu o tisíc euro, keď pán Pročko takto hovorí, a my pôjdeme príkladom. Hneď vám to dám písomne, akurát sa to píše. Takže o tisíc euro každý poslanec Národnej rady, hej, aby Jožko nemusel robiť debila a holý behať! (Potlesk.) O tisíc! A teraz sa ukážte, vy farizeji! (Reakcie z pléna.)
Hrnčiar, Andrej, podpredseda NR SR (2018-05-28):
Poslanec Drobný.
Hrušovský, Pavol, predseda NR SR (2012-02-29):
Panie poslankyne, páni poslanci, pristúpime k hlasovaniu. Poprosím teraz, aby sme sa sústredili na hlasovanie. Poprosím spoločného spravodajcu, aby zopakoval návrh, o ktorom žiada hlasovať ako o prvom. (Hlasovanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 619.)
A. Belousovová, podpredsedníčka NR SR: (2010-04-27):
(Prestávka.) (Po prestávke.)
Matovič, Igor, poslanec NR SR (2014-11-08):
Ak by som mohol teda reagovať. Spomenuli ste 3,5 mld. eur, že čo tu klamem, nič také štát vlastne nezaplatil. Ale, prosím vás, zase, nehovorme polopravdy. Toto je záväzok štátu na najbližších 30 rokov. A štát to jednoducho zaplatí. Pri PPP bolo by teda úplne už na hanbu, aby sme zaplatili 3,5 mld. A potom vlastne 30 rokov by sme splácali nulu. Čiže, samozrejme, pri PPP sa to platí v splátkach. Čiže keď hovoríte, že zatiaľ sme zaplatili dvakrát 115 alebo také nejaké číslo mil., je to logické, lebo jednoducho je to na splátky. To je tak, ako keď si zoberiete hypotéku de facto, niekto vám dá byt a vy ho postupne splácate. No a tu by som sa chcel chytiť tej hypotéky. Pri hypotéke plus-mínus platí, ľudia to na Slovensku vedia, keď si zoberiem byt na hypotéku, tak za 30 rokov plus-mínus zaplatím dvojnásobok. Štát pri takýchto objemoch podľa mňa by to mal mať lacnejšie ako za dvojnásobok. Čo na to poviete (logicky, sedliacky rozum, však jasné)? Ničomu sa nerozumiem, všetci mi to tu hovoríte. Ale keď sa tu pozrieme na konkrétne čísla, tak máme, že za 800 mil. postavíme diaľnicu, sú náklady samotné na jej výstavbu, a financovanie, čo sú vlastne úroky, tak je to 1,72 mld. po znížení. Čiže 1,72 mld. delených 887 mil. je koľko? Dohromady so základnou cenou je to trojnásobok. Čiže človek bežný si kúpi dom, byt na hypotéku, behom 30 rokov splatí dvojnásobok a vy ste, a môžete byť akokoľvek na ten projekt hrdý, urobili projekt v mene štátu a zaplatíte za to trojnásobok. Už keď toto niekomu nie je jasné, tak už asi nič iné nepochopí. Takže o toto mi išlo, že tá výška financovania je dramaticky nevýhodná. Ešte raz hovorím, 9-percentný úrok podpísať pre štát, zobrať si pôžičku na 9-percentný úrok je extrémne nevýhodné.
P. Paška, predseda NR SR: (2008-09-11):
S faktickými poznámkami – pani poslankyňa Vaľová a pán poslanec Halecký. Končím možnosť sa prihlásiť. Pani poslankyňa Vaľová.
Pellegrini, Peter, predseda NR SR (2015-12-08):
Poprosím vás o kľud, vypočujme si ... (pozn. red.: slovo zaniklo v dôsledku súbežného hovorenia rečníka s predsedajúcim) slová pána poslanca Lipšica.
Číž, Miroslav, podpredseda NR SR (2015-05-19):
Pán poslanec Jurzyca.
Bublavý, Dušan, poslanec NR SR (2019-09-19):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
Jarjabek, Dušan, poslanec NR SR (2015-04-16):
Ďakujem za slovo, pani predsedajúca. Vážená pani poslankyňa Šípošová, bývalá asistentka pani Jurinovej, ak sa nemýlim, však, no čo bolo pred desiatimi rokmi, hej, ste hovorili. No, pred desiatimi rokmi, preto sa tu o tom bavíme, pani poslankyňa, preto, lebo sa tu evidentne falšuje história a drzo sa klame. A drzo sa klame stále viac a viac, ako keby tá politická pamäť neexistovala, preto ju treba pripomenúť. A treba ju pripomenúť tými, ktorí to tuná skutočne zažili a ktorí si to pamätajú. A to je úplne jedno, preto, ako som už nedávno povedal, každý máme svoju normálnu históriu politickú, hej. Ďalej pani ešte stále podpredsedkyňa Národnej rady, o ktorej ste tiež hovorili. Pani poslankyňa, ako si vôbec vy môžete dovoliť dedukovať, čo som si eventuálne mohol myslieť, keď som to nepovedal!? To je nebotyčná drzosť z vašej strany, nebotyčná drzosť, to vám hovorím úplne otvorene. Preto, lebo domýšľate čosi, čo tu nebolo. A na to nemáte právo ani s vaším vzdelaním, o ktoré sa budete určite opierať. No a naposledy by som chcel podotknúť len to, že snažili ste sa tuná hladkať politické problémy. Nie je to pravda. Ste politicky absolútne zaradená, čo mi je trochu ľúto preto, lebo pôvodne som s vami chcel ísť na kávu. Ďakujem za pozornosť.
Laššáková, Jana, podpredsedníčka NR SR (2014-09-17):
Pán poslanec Kuffa, nech sa páči.
Hrušovský, Pavol, podpredseda NR SR (2010-12-14):
Panie poslankyne, páni poslanci, tým sme naplnili procedurálnu podmienku nehlasovať o návrhu pod bodom 3 pozmeňujúceho návrhu. (Ruch v sále.) Pán poslanec Kaliňák, vy nie ste navrhovateľ. (Reakcia poslanca.) Nech sa páči.
Milanová, Natália, ministerka kultúry SR (2021-05-06):
Áno. Ďakujem.
Madej, Róbert, poslanec NR SR (2011-05-18):
Ďakujem pekne. Vážený pán predsedajúci, vážený pán minister, vážené panie poslankyne, vážení páni poslanci, dovoľte mi, aby som aj ja zareagoval v krátkosti na predkladaný návrh zákona a nadviazal na to, čo v rozprave povedal pán poslanec Paška. Dámy a páni, v pondelok zasadol Ústavnoprávny výbor Národnej rady Slovenskej republiky, na žiadosť predsedu parlamentu sa zaoberal štyrmi žiadosťami, ktorými predseda Národnej rady požiadal ústavnoprávny výbor, aby sa vyjadril k tomu, či návrhy zákonov z dielne najmä opozície plus pána poslanca Matoviča sú predložené v súlade s § 96 ods. 3 zákona o rokovacom poriadku, alebo nie sú. Dve zaujímavé súvislosti boli s týmto rokovaním ústavnoprávneho výboru zaznamenané: Prvá, že hoci predseda parlamentu tieto žiadosti dal na ústavnoprávny výbor, pred tým sa, dámy a páni, predseda Národnej rady už dávno rozhodol. Tie body programu nezaradil na program schôdze. Zo strany Richarda Sulíka išlo o čistý alibizmus, kde svoje rozhodnutie potreboval zakryť odporúčaním ústavnoprávneho výboru. Druhá súvislosť, dámy a páni, je v tom, že zákon o rokovacom poriadku vôbec neukladá ústavnoprávnemu výboru, aby sa v tejto veci vyjadroval pred tým, ako začne schôdza. Pojmologicky predseda Národnej rady požiadal o stanovisko. Jedinú oporu, ktorú nájdeme z pondelkového rokovania ústavnoprávneho výboru v ustanovení § 146, ktorý jasne naznačuje, citujem: „Ak počas schôdze Národnej rady vyskytne sa pochybnosť o postupe podľa tohto zákona, rozhoduje v jednotlivých prípadoch predsedajúci. Na návrh poslanca Národná rada rozhodne bez rozpravy o tom, že predsedajúci rozhodne o pochybnosti o postupe podľa tohto zákona až po predchádzajúcom stanovisku ústavnoprávneho výboru.“ Sú tam štyri kumulatívne podmienky. Musí ísť o schôdzu Národnej rady, musí začať, ak sa počas schôdze Národnej rady, v pondelok tento týždeň schôdza neprebiehala. Ďalej na návrh poslanca Národná rada rozhodne. To znamená ďalšia, druhá a tretia podmienka, Národná rada musí rozhodnúť, a to na návrh poslanca. To sa nestalo, že o tomto postupe sa dá, sa požiada ústavnoprávny výbor, aby zaujal stanovisko. Čo ste urobili teda v pondelok, dámy a páni? Zlomili ste rokovací poriadok, predseda Richard Sulík sa potreboval zakryť alibisticky za nejaké rozhodnutie ústavnoprávneho výboru, že štyri návrhy zákonov nie sú predložené v súlade s ustanovením § 96 ods. 3 zákona o rokovacom poriadku. Dobre, spravili ste si to, čo ste si spravili, zaviedli ste nové princípy, podľa ktorých Národná rada sa má týmito vecami takýmto spôsobom zaoberať, a hlavne ste zaviedli veľmi široké a prísne pravidlo, ktorým ste povedali v pondelok, že mienite ho dodržiavať. V prípade, ak zákon nebude predložený v súlade s § 96 ods. 3, človek, ktorý má tvár, hoc´ aj v politike, by mal takýto návrh zákona odmietnuť. (Prerušenie vystúpenia predsedajúcim.)
Drobný, Stanislav, poslanec NR SR (2019-02-05):
Ďakujem za slovo. Vážený pán predsedajúci, vážené panie poslankyne, vážení páni poslanci, vážení prítomní, verejnosť spravidla chápe pod slovom plat poslanca súčet platu poslanca a paušálnych náhrad. To v jej očiach pôsobí ako až príliš vysoká suma v krajine, kde mnoho statočne pracujúcich ľudí žije na hranici chudoby. My poslanci reálne žijeme v priestore, ktorý nie je ani zamestnaním, ani živnosťou. Nejde tu o klasické zamestnanie, kde na prácu nafasujeme od zamestnávateľa všetko potrebné. Náklady na stretnutia s občanmi, na pracovné cesty po rôznych kútoch Slovenska idú z toho, čo verejnosť vníma ako plat, ako peniaze na našu osobnú spotrebu. V inej situácii sú tí, ktorých plat sa vypočítava z platu poslanca ako jeho násobok, a pritom majú služobné autá, ochranku a podobne. Nechcem tým tvrdiť, že člen vlády nepotrebuje spomínané veci, ale v jeho prípade je oprávnené hovoriť o plate v plnom význame toho slova. Napríklad člen vlády si na základe zvýšenia platu poslanca príde na približne 4 500 euro a prezident 12-tisíc euro. Pozrime sa na vec z inej strany, z pohľadu občana. Dostáva občan od Národnej rady Slovenskej republiky to, čo by mal dostávať za tie peniaze? Čo prináša parlament do jeho života? Národná rada Slovenskej republiky vydáva jednu novelu za druhou. Obsahovo jednu horšiu od druhej. Zákonov je už tak mnoho tak nezrozumiteľných, že firmy sú už nadmieru administratívne zaťažené a bežný občan sa už v tých zákonoch nemôže vyznať. Právo produkované Národnou radou Slovenskej republiky stráca predvídateľnosť, kvalitu a v mnohých prípadoch, bohužiaľ, aj zdravý rozum. Z tohto pohľadu je aj to zníženie platu navrhované v tomto našom návrhu ešte nízke. Koľkokrát v tomto parlamente miesto vecnej a riešenie hľadajúcej diskusie prebieha teatrálny cirkus, teatrálne politikárčenie. To, v akých podmienkach mnohí obyvatelia Slovenska musia žiť, to je výsledkom aj Národnej rady Slovenskej republiky a rozhodne nie v nepodstatnej miere. Zníženie platov poslancov je preto aj priznaním si reálne neveselej skutočnosti a zároveň gestom solidarity s radovými občanmi. Gestom, ktoré samo osebe by bolo aj nevýznamné, pokiaľ spolu s ním nenastane radikálne zlepšenie práce Národnej rady, stavu politiky a riadenia vecí verejných na Slovensku. Ďakujem za pozornosť.
Krajniak, Milan, poslanec NR SR (2017-03-28):
Pán kolega Fecko, s väčšinou toho, čo ste povedali, úplne súhlasím. S jednou drobnou pripomienkou, povedali ste, že pravda sa dá kúpiť. Pravda sa nedá kúpiť a dokonca pravda nakoniec aj vždy zvíťazí, ale ako hovorieva môj priateľ Vladimír Palko, to ale vôbec neznamená, že zvíťazia aj tí, ktorí tú pravdu v danej dobe hlásali. Čo sa týka poslanca Grendela, iba jedna poznámka. Toto sa už ale stalo v minulosti, ak si spomínate, Mikuláš Dzurinda, keď mal funkciu zastupujúceho prezidenta, zrušil Mečiarove amnestie, pokúsil sa to urobiť a jeden z podozrivých predsa na Šafárikov senát dal podnet, my tu predsa nepotrebujeme si vysvetľovať, že kto sú tí hlavní podozriví z únosu a vraždy. My vieme, kto to sú. Problém je v tom, že orgány tohto štátu ich nevedia za to súdiť. A to tu riešime. Takže skôr alebo neskôr, aj keby sme prijali Budajov návrh, to na Ústavnom súde skončí. Ústavný súd bude do tohto procesu zapojený.
Zmajkovičová, Renáta, podpredsedníčka NR SR (2012-09-25):
Pani poslankyňa Šedivcová.
Figeľ, Ján, podpredseda NR SR (2013-10-29):
Ďakujem. Ďakujem pekne. Rokovací poriadok umožňuje hlasovať len o odpovedi, nie o ďalších súvislostiach. Nech sa páči, ďalším v poradí je Pavol Zajac z klubu Kresťanskodemokratického hnutia. Nech sa páči.
Pellegrini, Peter, predseda NR SR (2024-01-08):
Pán poslanec Pollák.
Šeliga, Juraj, podpredseda NR SR (2021-02-03):
Dámy a páni, budeme pokračovať v poobedňajšej prestávke, a to návrhom vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákona, ktorým sa mení a dopĺňa zákon č. 45/2001 Z. z. o kritickej infraštruktúre v znení neskorších predpisov a ktorým sa menia a dopĺňajú niektoré zákony. Návrh má parlamentnú tlač 422. Poprosím pána podpredsedu vlády a ministra hospodárstva pána Sulíka, aby uviedol návrh na skrátené legislatívne konanie. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 45/2011 Z. z. o kritickej infraštruktúre v znení neskorších predpisov a ktorým sa menia a dopĺňajú niektoré zákony , tlač 422).
Karas, Daniel, poslanec NR SR (2024-09-11):
Ďakujem pekne za slovo. Vážený pán predsedajúci, dajte, prosím, hlasovať o tom, že Národná rada Slovenskej republiky berie na vedomie zdôvodnenie výšky hrubého dlhu Slovenskej republiky a návrh opatrení na jeho zníženie.
V. Tomanová, ministerka práce, sociálnych vecí a rodiny SR: (2009-02-12):
Navrhujú sa nové aktívne opatrenia, ktoré smerujú do štyroch prioritných oblastí. Je to jednak udržanie existujúcich pracovných miest, jednak je to flexibilita a mobilita zamestnancov na trhu práce, miestna a lokálna zamestnanosť, Európsky sociálny fond ako európska solidarita. Ide o konkrétne opatrenia a to: - príspevok na podporu a udržanie pracovných miest, - príspevok na podporu vytvorenia nového pracovného miesta, - príspevok ku mzde zamestnanca, - príspevok na podporu samostatnej zárobkovej činnosti, - príspevok na samostatnú zárobkovú činnosť v oblasti spracovania poľnohospodárskych výrobkov a obchodovania s nimi. Dá sa povedať, že všetky tieto opatrenia smerujú na podporu zamestnávateľov, zamestnancov i uchádzačov na trhu práce. Súčasne sa navrhuje najmä: - zvýšenie príspevku na dochádzku za prácou na kratšie vzdialenosti, - vytvorenie podmienok pre urýchlenie priznania postavenia sociálneho podniku uvoľnením povinností plnenia podmienok pre ich vytváranie, - vytvorenie výhodnejších podmienok na zriaďovanie sociálnych podnikov obcou, samosprávnym krajom, združením obcí alebo rozpočtovou a príspevkovou organizáciou, ktorej zriaďovateľom je obec, samosprávny kraj a to, umožnením prijímania do zamestnania v sociálnom podniku zriadeným týmito subjektmi vo všetkých skupinách uchádzačov o zamestnanie a to, pri zriaďovaní sociálneho podniku nevyžadovanie splnenie podmienky priemernej miery evidovanej nezamestnanosti na účely poskytovania investičnej pomoci formou príspevku na vytvorenie pracovného miesta. Ďakujem za pozornosť.
Kaliňák, Robert, podpredseda vlády a minister vnútra SR (2014-03-19):
Ďakujem pekne, vážená pani predsedajúca. Vážené dámy poslankyne, dovoľte, aby som ako prvý predniesol návrh zákona o verejných zbierkach a o zmene a doplnení niektorých zákonov. Problematiku verejných zbierok doposiaľ upravuje zákon Slovenskej národnej rady č. 63/1973 Zb. o verejných zbierkach a lotériách a iných podobných hrách v znení neskorších predpisov a príslušná vykonávacia vyhláška ministerstva vnútra. Ide o teda jeden z mála právnych predpisov, ktoré ešte stále prežili Nežnú revolúciu a sú tu s nami už viac ako 40 rokov a boli naozaj koncipované v úplne inom sociálnom, ekonomickom a spoločenskom prostredí. Aj napriek niektorým čiastkovým novelám spomenutého zákona nezodpovedajú potrebám modernej demokratickej spoločnosti. Vládny návrh zákona o verejných zbierkach a o zmene a doplnení niektorých zákonov reaguje na uvedené okolnosti, pričom v jeho obsahu sú premietnuté viaceré poznatky a skúsenosti získané pri organizovaní verejných zbierok. Na príprave novej právnej úpravy o verejných zbierkach sa s ministerstvom vnútra intenzívne podieľali zástupcovia tretieho sektora. Dokonca by som v tejto veci rád povedal, že naozaj lídrom, tak ako bol záväzok z programového vyhlásenia vlády a aj z nášho prístupu, bolo, aby v tomto prípade tí, pre ktorých je ten zákon určený a ktorých sa to týka, vlastne boli hlavnými strojcami vlastne tohto legislatívneho návrhu. Čiže naozaj toto je možné považovať za návrh, ktorý je predovšetkým z prostredia tretieho sektora a splnomocnenca vlády Slovenskej republiky pre rozvoj občianskej spoločnosti Filipa Vagača, to bol jeden z jeho základných modelov a bodov, ktoré chceli vlastne po spoločných jednaniach presadiť. Čo teda zákon upravuje. Základné pojmy, samozrejme, ktoré sa používajú, ktorými sú verejná zbierka, všeobecne prospešný účel, hrubý výnos verejnej zbierky, čistý výnos verejnej zbierky a náklady verejnej zbierky. Všeobecné podmienky vykonávania verejnej zbierky, právnické osoby mimovládneho neziskového sektora oprávnené vykonávať verejnú zbierku, pôsobnosť orgánov štátnej správy, správne konanie o registrácii verejnej zbierky, register verejných zbierok, spôsoby vykonávania verejnej zbierky a povinnosti oprávnených právnických osôb pri vykonávaní verejnej zbierky a, samozrejme, kontrolu vykonávania verejnej zbierky. Vzhľadom na skutočnosť, že v mnohých prípadoch dochádzalo k zneužívaniu sociálneho cítenia občanov, ktorí prispievali na zbierky, ktoré javili podobnosť serióznym zbierkam, najmä častokrát trpeli veľké organizácie ako Liga boja proti rakovine alebo UNICEF práve na tých, ktorí boli neseriózni, preto existencia tohto zákona, nového zákona sa javila už ako nevyhnutná. Ďakujem za podporu tohto zákona.
Hrnčiar, Andrej, podpredseda NR SR (2019-06-18):
Vyhlasujem všeobecnú rozpravu za skončenú. Chce zaujať v záverečnom slove pán minister? Nie. Či áno? Nech sa páči.
Zmajkovičová, Renáta, podpredsedníčka NR SR (2012-09-13):
S faktickými poznámkami päť poslancov. Uzatváram možnosť prihlásiť sa s faktickou poznámkou. Pán poslanec Kaník.
S. Kahanec, poslanec: (2008-04-10):
Ale pán poslanec Fronc spomínal, či sa považuje alebo nepovažuje za diskriminačný osobitný spôsob prijímania na cirkevné školy. Tu vidím, že tento spôsob niekomu robí problémy. Ale v súčasnosti, tak sa mi zdá, nerobí až také veľké problémy práve diskriminácia na cirkevných školách, keď žiaci, ktorí navštevujú tieto školy, nemajú napr. hradené dopravné. A to je diskriminácia medzi základnými školami, ktoré nie sú cirkevné, a základnými školami, ktoré sú cirkevné. A keď sa napr. žiaci sťahujú z obcí do miest a idú na školu, tak vlastne, keď si majú zobrať do úvahy, že majú mať preplatené dopravné, tak automaticky idú na školu štátnu, lebo práve tou diskrimináciou v súčasných pomeroch sú diskriminovaní tí, ktorí by chceli ísť na cirkevnú a mať tam vlastne príplatok na dopravu. Ale by sa dalo veľa hovoriť o tom, čo je diskriminované alebo nediskriminované. A mohli by sme hovoriť takisto, či sme nesťažili už aj tu v nedávnom čase podmienky napr. pre neštátne  subjekty, ktoré sú v zriaďovateľskej pôsobnosti VÚC a podobne. Ďakujem.
Vitteková, Anna, poslankyňa NR SR (2013-09-25):
Ďalej hlasujeme o pozmeňujúcom návrhu pani poslankyne Žitňanskej.
Pellegrini, Peter, predseda NR SR (2015-03-10):
Pán poslanec!
Laurenčík, Milan, podpredseda NR SR (2021-02-05):
Ďakujem. Prerušujem rokovanie o tomto bode programu. Vážené panie poslankyne, vážení páni poslanci, náš rokovací maratón dnešného dňa sa pomaly chýli ku koncu. Pred tým, ako budeme hlasovať a následne voliť v štyroch voľbách, vyhlasujem päťminútovú prestávku. Takže 17.45, pokiaľ nám naša administratíva nachystá potrebné, potrebné papiere. Ďakujem veľmi pekne. (Prestávka.) (Po prestávke.)
Laurenčík, Milan, podpredseda NR SR (2021-11-26):
Ďakujem. Na vaše vystúpenie neboli faktické poznámky. Teraz v rozprave vystúpi pán poslanec Kristián Čekovský a pripraví sa pán poslanec Ondrej Dostál. Nech sa páči, pán poslanec Čekovský, máte slovo.
Fronc, Martin, poslanec NR SR (2015-11-13):
Ďakujem pekne, pán podpredseda. Ja len veľmi krátko. Naozaj som pozorne počúval tú rozpravu a tie problémy, ale sám som upozornil na škandalózne navyšovanie dôchodkov skupine sudcov a prokurátorov. Aj preto chcem požiadať a pripojiť sa k výzve, ktorú dal predchádzajúci rečník, aby pán predkladateľ využil svoje právo, ktoré má, a stiahol z rokovania tento zákon.